**Oppgave 1 Løsning**

**Årsberetning Innhold**

Alle regnskapspliktige må i tillegg til årsregnskapet utarbeide årsberetning, jf. regnskapsloven.Årsberetningen er ikke en del av årsregnskapet, men kommer i tillegg til dette. Årsberetningen skal være godkjent av styret eller tilsvarende organ senest 6 måneder etter regnskapsårets slutt. I årsberetningen (som for eksempel. for Norsk Hydro) skal det gis opplysninger om arten av virksomheten og hvor virksomheten drives, inkludert opplysning om eventuelle filialer. Årsberetningen skal gi en oversikt over utviklingen og resultatet av den regnskapspliktiges virksomhet og av dens stilling. Det skal gis opplysninger om forsknings‐ og utviklingsaktiviteter. Videre opplyses det om:

* Forutsetninger for fortsatt drift
* Arbeidsmiljø og eventuelle iverksatte og planlagte tiltak av betydning for arbeidsmiljøet. Det skal opplyses særskilt om skader og ulykker
* Opplysninger om sykefravær
* Likestilling og eventuelle iverksatte og planlagte tiltak
* Hvorvidt bedriften påvirker det ytre miljøet ved ev. forurensning, støy, osv., samt eventuelle iverksatte og planlagte tiltak for å forhindre eller redusere negative miljøvirkninger
* Anvendelse av årets overskudd/dekning av årets underskudd (dersom dette ikke fremgår av årsregnskapet)
* Redegjørelse for diskriminering og eventuelle tiltak som planlegges eller er iverksatt

Det er også gitt en redegjørelse av årsregnskapet og hva som ligger til grunn for tallene samt diverse opplysninger om ekstraordinære ting som kan ha hatt betydning for resultatet. Det er også gitt en redegjørelse som gir grunnlag for å vurdere den fremtidige utviklingen av selskapet. I årsberetningen finner vi en balansert og utfyllende analyse av utvikling og resultat, herunder en beskrivelse av de mest sentrale risikoer og usikkerhetsfaktorer den regnskapspliktige står overfor. Det er også opplyst om finansielle resultatindikatorer og forhold rundt miljø‐ og personalsaker. Man finner informasjon om finansiell risiko av betydning samt foretakets eksponering mot markedsrisiko, kredittrisiko og likviditetsrisiko.

Det er gjort en kort redegjørelse om samfunnsansvar for selskapet og en redegjørelse om

foretaksstyring i årsberetningen og ulike virksomheter i konsernet. Årsberetningen er signeres av samtlige styremedlemmer samt daglig leder

**Oppgave 2 Løsning**

2.1

*Hvilken påstand er å anse som mest korrekt?*

1. Driftsregnskapet og årsregnskapet er beregnet på regnskapsbrukere som ikke er ansatt i bedriften, mens skatteregnskapet er beregnet på skattemyndighetene
2. I bedriftsøkonomien blir problemstillinger som regel belyst og besvart ut fra ansattes ståsted
3. Regnskap kan deles i driftsregnskap, finansregnskap og skatteregnskap
4. Alle norske selskaper er gjennom lov pålagt å ha et driftsregnskap

**Rett svar er C.**

*Driftsregnskapet er beregnet på interne brukere i bedriften, og det er heller ikke lovpålagt. Bedriftsøkonomiens utgangspunkt er eierne. Alle norske selskaper er lovpålagt å ha et finansregnskap.*

2.2

*Hvilket av følgende alternativer beskriver noe som er lite viktig innen regnskap?*

1. Periodisering
2. Balanseligningen
3. Debet og kredit
4. Ingen av alternativene beskriver noe lite viktig. Alle er helt sentrale for å forstå regnskap.

**Rett svar er D.**

*Balanseligningen er utgangspunktet for regnskapssammenhengene, periodisering er kjernen for å få et «rett» regnskapsmessig resultat, og det er debet og kredit som teknisk løser bokføringen for oss.*

2.3

*Hvilke av disse kategoriene er et anleggsmiddel:*

1. Kundefordringer
2. Leverandørgjeld
3. Immaterielle eiendeler
4. Merverdiavgift

**Rett svar er C.**

*Kundefordringer er omløpsmidler, mens leverandørgjeld og merverdiavgift er kortsiktig gjeld.*

2.4

*Hva er et varig driftsmiddel?*

1. En fysisk eiendel som varer evig
2. En utgift som gjelder neste periode, men som er betalt på forskudd
3. En fysisk vare anskaffet for salg
4. En fysisk eiendel som er bestemt til bruk i bedriften i mer enn et regnskapsår

**Rett svar er D.**

2.5

*Hvilken påstand er å anse som mest korrekt?*

1. Egenkapital er lik de penger bedriften har i banken
2. Anleggsmidler + omløpsmidler + egenkapital = langsiktig gjeld – kortsiktig gjeld
3. Egenkapital er lik den del av eiernes formue som bedriften bidrar med
4. Når bedriftens eiendeler blir større, blir automatisk bedriftens egenkapital større

**Rett svar er C.**

*Egenkapital kan være lik penger i banken, men per definisjon er den (anleggsmidler + omløpsmidler – langsiktig gjeld – kortsiktig gjeld). Regnestykket i alternativ b er feil; egenkapitalen er en del av finansieringen og skal stå sammen med gjelden. Egenkapitalen øker ikke automatisk når eiendelene øker, det kan være at det er økt gjeld som muliggjør økte eiendeler.*

2.6

*Hva betyr «periodisering»?*

1. At innbetalinger og utbetalinger skjer i samme periode
2. Å analysere resultatet for en bestemt periode
3. Å bestemme hvilken pris bedriften skal ta på sine produkter i en bestemt periode
4. Å bokføre inntekter og kostnader i korrekt periode

**Rett svar er D.**

2.7

En bedrifts balanse viser per 31.12. kr 15 200 000 i eiendeler og kr 9 900 000 i gjeld. Hva er beløpet for bedriftens egenkapital?

**Rett svar er kr 5 300 000**

*Eiendeler = Egenkapital + Gjeld*

*Egenkapital = Eiendeler - Gjeld = 15 200 000 – 9 900 000 = 5 300 000*

2.8

En bedrift har per 31.12. kr 10 000 000 i omløpsmidler, kr 14 200 000 i kortsiktig gjeld, kr 16 000 000 i langsiktig gjeld og kr 8 000 000 i egenkapital. Hva er beløpet for bedriftens anleggsmidler?

**Rett svar er kr 28 200 000**

*Anleggsmidler + Omløpsmidler = Egenkapital + Langsiktig gjeld + Kortsiktig gjeld*

*Anleggsmidler = Egenkapital + Langsiktig gjeld + Kortsiktig gjeld – Omløpsmidler*

*Anleggsmidler = 8 000 000 + 16 000 000 + 14 200 000 – 10 000 000*

*Anleggsmidler = 28 200 000*

2.9

En bedrift har per 31.12.2 en egenkapital på kr 1 910 000, kortsiktig gjeld på kr 1 300 000, langsiktig gjeld på kr 1 530 000 og anleggsmidler for kr 3 100 000. Hva er beløpet for bedriftens omløpsmidler?

**Rett svar er kr 1 640 000**

*Anleggsmidler + Omløpsmidler = Egenkapital + Langsiktig gjeld + Kortsiktig gjeld*

*Omløpsmidler = Egenkapital + Langsiktig gjeld + Kortsiktig gjeld – Anleggsmidler*

*Omløpsmidler = 1 910 000 + 1 530 000 + 1 300 000 – 3 100 000*

*Omløpsmidler = 1 640 000*

2.10

Industribedriften Dos Santos AS har noe brukt produksjonsutstyr som ikke har vært benyttet i produksjonen det siste året. Utstyret ble opprinnelig kjøpt inn for kr 500 000. Utstyret står i dag bokført i regnskapet med kr 100 000. Antatt salgsverdi er kr 75 000. Bedriften vurderer å bruke utstyret i et nytt investeringsprosjekt. Hva er alternativkostnaden ved å benytte utstyret i det aktuelle prosjektet?

**Rett svar er kr 75 000**

*Beslutningsrelevant kostnad er kostnaden ved beste alternative anvendelse. Beste alternativ til å bruke maskinen i prosjektet, er å selge. Bokført verdi er irrelevant for beslutningen, det er sunk cost. Antatt salgsverdi er altså beste alternative ressursanvendelse, og følgelig skal kr 75 000 inn i kalkylen.*